અત્રે લખનૌ ખાતે ત્રણ દિવસની મુલાકાતના છેલ્લા દિવસે આજે રાજનાથસિંહે જણાવ્યું હતું કે, એનએસએ સ્તરની વાટાઘાટો ભારતે નહીં પરંતુ ખુદ પાકિસ્તાને વાટાઘાટોના એજન્ડાથી દૂર થઇને રદ કરી હતી. ભારતના રાષ્ટ્રીય સુરક્ષા સલાહકાર અજિત ડોભાલ અને પાકિસ્તાનના તેમના સમકક્ષ સરતાજ અઝીઝ વચ્ચેની વાટાઘાટો રદ થઇ તેના એક દિવસ બાદ રાજનાથસિંહે ઉમેર્યું હતું કે, ભારત તો મંત્રણા ઇચ્છતું હતું ભારત ભવિષ્યમાં પણ પાકિસ્તાન સાથે સદભાવપૂર્ણ સંબંધો રાખવાનો પ્રયાસ કરશે.